Kystverket

Kystverket er en norsk statlig etat under Nærings- og fiskeridepartementet. Kystverket ble etablert i 1974 ved sammenslåingen av Fyr- og merkevesenet, Losvesenet, og Havnedirektoratet.

Foruten å legge til rette for sikker, miljøvennlig og effektiv ferdsel i farleiene og i norske havområder, skal Kystverket også hindre og begrense miljøskade ved akutt forurensning eller fare for akutt forurensning. Kystverket er myndighet, fagorgan og statlig utbygger, og drifter og forvalter maritim infrastruktur, maritime tjenester og statlige beredskapsressurser.

Kystverket utøver myndighet etter havne- og farvannsloven, deler av forurensningsloven, svalbardmiljøloven og plan- og bygningsloven.

Kystverket har sektoransvar for å følge opp nasjonale og internasjonale oppgaver som handler om kystforvaltning og sjøsikkerhet, og et sektorovergripende ansvar for beredskap mot akutt forurensning.

Som transportetat skal Kystverket legge til rette for effektiv sjøtransport og fungerende havner, og at sektoren bidrar til å nå nasjonale klima- og miljømål.

mini|
mini|
mini|
Kystverket har blant annet ansvar for å utvikle og vedlikeholde den maritime infrastrukturen for trygg og effektiv sjøferdsel, som omfatter om lag 22 000 sjømerker, hvorav rundt 7 000 er utstyrt med lys, som lanterner, fyrlykter og fyr. De resterende om lag 15 000 sjømerkene er faste merker uten lys, fordelt på varder, båker og stenger. 

Lostjenesten og de fem sjøtrafikksentralene som overvåker skipstrafikken langs kysten og i havområdene våre er også del av Kystverket.

Kystverkets rederi har ni større fartøyer og ett hjelpefartøyer som brukes til nybygging, vedlikehold og drift av fyrstasjoner, lykter, lanterner og sjømerker langs kysten. Etaten har også ansvaret for lostjenesten og sjøtrafikksentraler.

Kystverket ivaretar kulturhistorien på egen sektor i samarbeid med Kystverkmusea, som er Kystverkets etatsmuseum, ble åpnet 8. september 2008 av daværende kyst- og fiskeriminister Helga Pedersen. Etatsmuseet har fire institusjoner: Lindesnes fyrmuseum, Museum Nord (ved Lofotmuseet og Andøymuseet), Jærmuseet (ved Tungenes fyr), Viti og Museene for kystkultur og gjenreisning i Finnmark (ved avdelingene i Gamvik og Berlevåg).

 Organisering 
Etaten var frem til 2020 organisert med et hovedkontor (frem til 2007 kalt Kystdirektoratet) i Ålesund og fem regioner, med regionkontorer i Arendal, Haugesund, Ålesund, Kabelvåg og Honningsvåg og en beredskapsavdeling i Horten. Etter omorganiseringen i 2020 er alle disse likestilte kontorlokasjoner. Etaten har ikke lenger et hovedkontor. Øverste leder i Kystverket er kystdirektøren, som har kontor i Ålesund.

I omorganiseringen i 2020 ble det besluttet å endre fra regioninndeling til at Kystverket skal organiseres etter funksjoner.

Kystverkets arbeid er inndelt i følgende virksomhetsområder:

 Transport, havn og farled
 Navigasjonsteknologi og tjenester
 Miljøberedskap
 Lostjenesten

 Fartøyer 
miniatyr|OV «Utvær» var det første skipet som ble bygget gjennom Kystverkets flåtefornyingsplan.
 MS Trænen (levert 1977)
 Oljevern 01 (levert 1977)
 Oljevern 02 (levert 1978)
MS Ona (levert 1985) – i opplag per februar 2025
 OV Utvær (levert 2012)
 OV Skomvær (levert 2013)
 OV Bøkfjord (levert 2016)
 OV Ryvingen (levert 2018)
OV Hekkingen (levert 2020)

OV i skipsnavnene over står for Oljevern.

OV «Utvær» ble levert til Kystverket i 2012 som det første skipet som inngikk i Kystverkets flåtefornyingsplan. Kystverket bytter ut den gamle flåten. Seks skip bygget på 2000-tallet erstatter flåten fra 70-tallet til tidlig 80-tall. Før byggingen av OV «Utvær» hadde Kystverkets flåte en gjennomsnittsalder på 33 år.

 Hjelpefartøy 
 Lindesnes (levert 2011) – tidvis i opplag per februar 2025

 Vedlikeholdslag med arbeidsbåter 
Til å utføre deler av vedlikeholdet av navigasjonsinstallasjonene har Kystverket også 5 vedlikeholdslag med egne arbeidsbåter (servicefartøy). De utfører planlagte oppdrag innenfor vedlikehold og drift av fyrstasjoner, lykter, lanterner og faste merker i sitt område. I tillegg rykker de ut dersom akutte situasjoner oppstår, som slukte fyrlykter, defekte merker og liknende

 Sørøst (fra svenskegrensa til og med Vest-Agder), med baser på Hvasser og Skjeviga. Har båtene OV Struten og OV Myken.
 Vest (Rogaland og Vestland), med baser i Haugesund og Florø. Har båtene OV Slåtterøy og OV Stabben.
 Midt-Norge (Møre og Romsdal, Trøndelag), med baser i Ålesund og på Brekstad. Har båtene OV Runde og OV Storholmen.
 Nordland, med baser i Sandnessjøen og Kabelvåg. Har båtene OV Kya og OV Skrova.
 Troms og Finnmark, med base på Skjervøy. Har båten OV Lyngøy.

Vedlikehaldslaga og fartøyene inngår som ressurser i Kystverkets operative beredskap mot akutt forurensning.

 Losbåter 
Tilbringertjenesten for los er satt ut på anbud. I 2015 ble det norske foretaket Bukser og Berging tildelt kontrakten etter anbudskonkurranse. Kontrakten har ti års varighet, med opsjon på ytterligere to år.

 Fly 
Kystverkets innleide overvåkningsfly LN-KYV patruljerer norskekysten 600–800 timer årlig. Fjernmålingsutstyr i flyet gjør det mulig både å oppdage ulovlige utslipp og beregne forurensningsmengder. Under aksjoner brukes flyovervåkning aktivt for å påvise og kartlegge forurensningens utbredelse, og dermed hvor oljeverninnsatsen bør settes inn. Denne tjenesten utføres i samarbeid med Kystvakten og Norsk oljevernforening for operatørselskap (NOFO).
 Beechcraft King Air B350ER
 Slepebåtberedskap 
Kystverket er ansvarlig for den statlige slepebåtberedskapen. Slepeberedskapen styres av Kystverkets sjøtrafikksentral i Vardø. Denne sjøtrafikksentralen har ansvar for overvåking av de ytre seilingsledene langs norskekysten, hvor fartøy med størst forurensningspotensial seiler. I tillegg er det sjøtrafikksentraler med egne ansvarsområder i Horten, Brevik, Kvitsøy og Fedje. Når det er behov for å bruke statlig slepeberedskap, skal Vardø sjøtrafikksentral varsle Kystvakten. Kystvakten vil så dedikere fartøy til oppdraget.

 Isbryterberedskap 
Norge har vanligvis ikke problemer med havis, men om det skjer har Kystverket ansvar for isbryting. Dette skjer vanligvis med innleide slepebåter og med Kystverkets egne fartøy ved behov.

Referanser

Eksterne lenker



Kategori:Norske direktorat
Kategori:Artikler i sjøfart-prosjektet